**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PROJEKTO„KAIME GYVENTI GERA“** **DALINIO** **FINANSAVIMO**

2020 m. rugpjūčio 19 d. Nr. 34-469

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemone „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.1 uždaviniu „Skatinti Lazdijų rajono savivaldybės gyventojų socialinę ir pilietinę saviraišką“, atsižvelgdama į Lazdijų rajono Seiliūnų krašto bendruomenės komiteto 2020-06-13 ir 2020-07-21 prašymus, Lazdijų rajono savivaldybės taryba n u s p r e n d ž i a:

1. Numatyti iš Lazdijų rajono savivaldybės biudžeto lėšų Lazdijų rajono Seiliūnų krašto bendruomenės komiteto projekto „Kaime gyventi gera“ daliniam finansavimui ne daugiau kaip 380,00 Eur projekto tinkamų finansuoti išlaidų.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, tel. 8 613 28 027

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL PROJEKTO „KAIME GYVENTI GERA” DALINIO** **FINANSAVIMO“ PROJEKTO**

**AIŠKINAMASIS RAŠTAS**

2020-08-03

Lazdijų rajono savivaldybės tarybos sprendimo „Dėl projekto „Kaime gyventi gera“ dalinio finansavimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemone „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.1 uždaviniu „Skatinti Lazdijų rajono savivaldybės gyventojų socialinę ir pilietinę saviraišką“ ir atsižvelgiant į Lazdijų rajono Seiliūnų krašto bendruomenės komiteto 2020-06-13 ir 2020-07-21 prašymus.

 Šio sprendimo tikslas – numatyti iš Lazdijų rajono savivaldybės biudžeto lėšų Lazdijų rajono Seiliūnų krašto bendruomenės komiteto projekto „Kaime gyventi gera“ daliniam finansavimui ne daugiau kaip 380,00 Eur projekto tinkamų finansuoti išlaidų.

Lazdijų rajono Seiliūnų krašto bendruomenės komitetas parengė ir gavo finansavimą projektui „Kaime gyventi gera“ pagal Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemonę „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6.

Bendra projekto „Kaime gyventi gera“ vertė – 6989,62 Eur (į šią sumą įskaitant PVM).

Priemonė „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ skirta didinti socialinį, kultūrinį, sveikos gyvensenos ir aktyvaus poilsio potencialą. Stiprėjant žmonių kultūrinės, socialinės, aktyvios ir turiningos veiklos įgūdžiams, sukuriamos prielaidos aktyvesnei gyventojų socialinei pozicijai.

Priemone taip pat siekiama paskatinti jaunus kaimo žmones imtis bendrų iniciatyvų, taip pat skatinti jaunų žmonių socialinę, kultūrinę, turiningo laisvalaikio, pažintinę, švietėjišką veiklą, mažinant žalingų įpročių paplitimą ir didinant jaunų žmonių motyvaciją likti kaime.

Lazdijų rajono Seiliūnų krašto bendruomenės komitetas prašo Lazdijų rajono savivaldybės prisidėti prie projekto įgyvendinimo ir skirti 380,00 Eur projekto veikloms finansuoti.

Planuojama, kad 2020 metais Lazdijų rajono Seiliūnų krašto bendruomenės komitetas organizuos du žygius baidarėmis, dienos stovyklas vaikams ir žmonėms su negalia, o 2021 m. organizuos dvi šventes, susijusias su Lygiadieniu ir Šv. Joninėmis, taip pat įgyvendins įvairias sportines veiklas.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė